text:
hvat er at yrkja?
tann ið dugir tað lærir tað aldrin
tann ið ikki hevur lært tað enn
hevur nokk altíð duga tað
Soleiðis tekur Rói Patursson til í yrkingini “hvat er at yrkja” í savninum Líkasum frá 1985. Tað er ongin loyna, at tað ber illa til at læra til rithøvund, men hevur tú eginleikan at síggja alt av nýggjum og sum nýtt, so hevur tú eginleikan at læra teg at skriva.
Nógvir eru rithøvundaskúlarnir í norðurlondum. Á hvør sín hátt eru teir allir góðir. Tó eru ikki nógvir, sum vara longur enn eitt ár. Í Keypmannahavn er rithøvundaskúli, sum varir í tvey ár. Upptøkuroynd er á hvørjum ári, og í ár er Anna Malan Jógvansdóttir sloppin inn á Rithøvundaskúlan í Keypmannahavn.
Nógv eru, sum søkja inn á hvørjum ári. Tey plaga at liggja um eini 700 – 800, sum søkja inn, og eini 25 sleppa til munnliga samrøðu, og so sleppa 6-8 teirra inn á skúlan.
Bara tveir aðrir føroyingar hava gingið á skúlanum. Oddfríður Marni Rasmussen gekk frá 1998 til 2000 og Rasmus á Rógvu gekk frá 2006 til 2008, men hann er uppvaksin niðri og skrivar á donskum, og nú er Anna Malan Jógvansdóttir sloppin inn.
Vit ynskja henni til lukku og góða eydnu.
Kroniskt
Míni eygu tvey hvalspýggj
slímut
bleytt
bláar iris
ultramarin pupillir
kjarnin har æðrarnir spræna út frá
dansa ímillum algir
fangar á hornhinnuni
kronisk minnir
grógvandi sjónotir
eitt korallriv
sum sker glærið
so eg gráti blóðtár
Anna Malan Jógvansdóttir
Vencil


c: text/html

text:
04.10.2011
Plastikkgólv í seyđahús
Í snotiliga seyđahúsinum í Norđaru helvt í Skćlingi hava tey lagt plastikk rimagólv á helvtina av seyđahúsinum í stađin fyri tađ gamla trćgólviđ. Tađ byrjađi viđ einari lítlari roynd fyri umleiđ 8 árum síđan, tá eitt lítiđ petti av gólvinum inni í einum řki, hvar tey lćstu nakrar seyđir av, bleiv skift út viđ plastikkrimagólv. Hendan royndin hepnađist so mikiđ vćl, at tá okkurt mátti gerast viđ gamla gólviđ, varđ avgerđ tikin um, at skifta tađ út viđ plastikk. Í řđrum londum hava plastikkgólvini veriđ brúkt til grísar, og tađ er har frá, at hugskotiđ kemur. Tó eru broytingar gjřrdar viđ trađkiflatuni á gólvinum, so tađ hóskar seg betur til seyđ. Trupulleikin viđ řllum strekkstálgólvum er, at tey rusta viđ tíđini, tí tađ liggur nógv land og skarn á teimum, men hetta er ikki galdandi viđ plastikkgólvunum. Trćgólvini rusta ikki, men tey slítast rćttiliga skjótt, og aftur har eru plastikkgólvini nógvar ferđir betri. Triđja orsřkin er prísurin. Hann er lćgri enn á kendu strektu stálgólvunum, sum finnast í so at siga řllum seyđahúsum.Tađ er MBM, sum hevur fingiđ fatur á gólvinum og í MBM er ein partur av gólvimum settur upp, so tađ ber til at síggja, hvussu gólvini blíva sett saman.

robotstxt: allowed

filter: keep


text:
KT-umsiting
Tvey starvsfólk eru knýtt at KT-umsitingini á skúlanum. Eyðun Johansen umsitur og hevur ábyrgd av netsambandi, kervi og telduútgerð skúlans. Eyðun umsitur harumframt skrásetingar- og fráveruskipan skúlans.
Doris Djurhuus, umsitur FirstClass, heimasíðu og Facebooksíðu skúlans. Doris umsitur og vegleiður harumframt í nýtslu av telduforritum, sum brúkt verða á skúlanum, eitt nú Office365.
KT-umsitingin veitir ikki hjálp til privatar teldur, sum hava eitt nú virus ella hardware trupulleikar.
Fjarhjálp
Kt-umsitingin kann eisini veita fjarhjálp, um tørvur er á tí.
Trýst á leinkjuna: Fjarsupport
Ein fíla verður løgd niður á telduna. Opna fíluna og uppgev nummari til kt-vegleiðaran á skúlanum, so viðkomandi kann hjálpa tær við trupulleikanum.
Eyðun Johansen — KT-umsitingarleiðari
Doris Djurhuus — KT-umsiting


text:
Í dag er næsti dagur á keypsskálunum síðan Brexit, og nú vísir ein uppgerð, at bretska pundið er fallið til tað lægsta stigið mótvegis dollaranum í samfull 30 ár. Tað er óvissan um, hvat útlimanin hevur at siga fyri framtíðina, sum fær fólk at velja aðrar vegir. Heldur enn at liggja inni við pundum, seta íleggjarar pengar í gull og japanska gjaldoyrað yen, skrivar Ritzau.
Eftir ógvusliga niðurtúrin hjá partabrøvunum er ikki longur sannlíkt, at partabrøvini enda árið við hækkingum, sum annars hevur verið spátt, sigur íleggjarabúskaparfrøðingurin í Nordnet, Per Hansen.
- Fleiri partabrævaindex eru fallin so nógv, at tað krevur eitt ódnartak at koma upp aftur til indeksyvirflatuna, sigur hann í eini viðmerking við Børsen.
Tað er tó ikki talan um nakað veruligt skrædl á partabrævamarknaðunum enn. Á danska partabrævamarknaðinum vóru C20 Cap handlað við einum falli á 1,1 prosent. Í Svøríki og Finnlandi var partabrævafallið umleið 6 prosentstig frá morgunstundini. Børsurin í Stockholm og Svøríki vóru tó stongdir fríggjadagin, dagin eftir fólkaatkvøðuna, tá ið danska indeksið opnaði á minus 10, sum tó lagaði seg gjøgnum dagin.


text:
Nú ólavsøkan nærkast er tað ikki bara í Føroyum, at Ólavur halgi verður fagnaður. Eisini verður ólavsøka hildin á Stiklastøðum, har Ólavur doyði 29. juli 1030.
Stórtingslimur í Noregi, Torgeir Fylkesnes, finst at heiðranini av Ólavi halga og heldur, at norska kirkjan sjálv hevur skapað ta góðu myndina av Ólavi, vit kenna til í dag. Sjálvur meinar hann, at Ólavur kongur var ein sadist og eitt bølmenni, og mælir til at dempa hátíðarhaldið av honum.
- Gjøgnum undur og gátuførar hendingar hevur kirkjan skapt eina søgu um Ólav, har hann ikki var tann sadisturin og bølmenni sum hann var tá hann livdi, men ein angrandi drápsmaður, sum umvendist av tí góðu trúnni, sigur hann við NRK.
Hann heldur, at granskast skal meira í søguni um slagið á Stiklastøðum, uttan at kirkjan verður blandað uppí, og harvið fáa eitt betri søguligt eyga á, hvat hendi í bardaganum á Stiklastøðum.
Les upprunagreinina her


text:
Rigmor Dam svar uppá gein 52 fyrispurning frá Elsebeth Mercedis
politikkur24-04-2017 - 20:31 - Jóanis Nielsen
Svar
upp á
fyrispurning nr. 70/2016 frá Elsebeth Mercedis Gunnleygsdóttur, løgtingskvinnu.
Fyrispurningur eftir Tingskipanini § 52a.
Fyrispurningur um fartelefonnýtslu í skúlanum, settur landsstýrismanninum í mentamálum, Rigmor Dam (at svara skrivliga eftir TS § 52a)
Fyrispurningurin er soljóðandi:
1. Metir landsstýrismaðurin, at tað er ein bági fyri miðnámsskúlaskipanina, tá 66% av næmingunum í Hoydølum siga, at fartelefonin órógvar skúlagongdina?
2. Hevur landsstýrismaðurin ætlanir um at gera ein yvirskipaðan fartelefonpolitikk fyri fólka- og miðnámsskúlarnar?
3. Ætlar landsstýrismaðurin at kanna, um samanhangur er millum fartelefonnýtslu og sálarligu heilsuna hjá miðnámsskúlanæmingum?
Svar
Til 1: Á gymnasiala miðnámsøkinum eru reglar um lestrar- og skilhaldsreglur í gymnasialu miðnámsútbúgvingunum ásettar í kunngerð. Har verður m.a. sagt í grein § 2:
Lestrar- og skilhaldsreglurnar skulu áseta mannagongdir fyri skilagóðari atferð á einum útbúgvingarstaði og arbeiðsplássi.
Stk. 2. Reglurnar skulu lýsa skyldu næminganna at luttaka í undirvísingini. Reglurnar skulu eisini áseta mannagongdir í sambandi við handfaring og viðgerð av næmingafráveru.
Stk. 3. Leiðari útbúgvingarstovnsins ger, eftir hoyring í lærara- og næmingaráði, reglurnar um lestur og skilhald.
Stk. 4. Reglurnar skulu lýsa, hvørji tiltøk, leiðari útbúgvingarstovnsins kann seta í verk mótvegis næmingi, sum ikki fylgir lestrar- og skilhaldsreglunum.
Stk. 5. Lestrar- og skilhaldsreglur skulu standa á heimasíðu stovnsins.
Á heimasíðuni hjá miðnámi á Kambsdali undir skilhaldi verður m.a. sagt um telefonir, at næmingarnir skulu einans nýta teldur, teldlar og telefonir til undirvísing og skúlaarbeiði, eftir boðum frá læraranum. www http://kambsdalur.fo/skilhaldsreglur/
Á heimasíðuni hjá Glasir er sama mál umrøtt, og sagt verður, at fartelefonir skulu vera sløktar og burturbeindar í tímunum. Brýtur næmingur hesa reglu, verður hann burturvístur úr tímanum. http://www.hoydalar.fo/?MId=23&page=30
Til 2: Mentamálaráðið hevur í kunngerð bæði fyri miðnámsskúlarnar og fólkaskúlarnar ásett í kunngerð um gott skil og arbeiðsnáðir í skúlunum lagt hesa uppgávuna út til einstøku skúlarnar at taka støðu til.
Til 3: Landsstýrismaðurin í skúlamálum er neyvan rætti fakligi myndugleikin at taka støðu til eina kanning um møguligur samanhangur er millum sálarligu heilsustøðuna hjá ungdóminum, herundir miðnámsskúlanæmingum, og nýtsluna av fartelefonum. Men tað kundi helst verið áhugavert, at ein slík kanning var gjørd.
Vinarliga
Rigmor Dam
landsstýriskvinna


text:
Heini í Skorini vart ph.d. á King’s College
Fríggjadagin 5. mai vardi Heini í Skorini ph.d.-ritgerð sína um altjóða politikk á Department of War Studies á King’s College, University of London.
Heini í Skorini hevur kannað søguna og korini hjá talufrælsinum í ST høpi og hvussu rætturin til frít at siga sína hugsan um trúarviðurskifti er undir áhaldandi og skipaðum álopi, eisini í 2017. Granskingartilfarið fevnir um fleiri enn 1000 skjøl úr søvnum hjá ST og Wikileaks-dátugrunnin, umframt umleið 25 samrøður við ST sendifólk og diplomater úr Asia, Miðeystri, Norðurafrika, Europa og USA.
Heini í Skorini sigur um ritgerðina:
- Handan háfloygdu ástøðini, er ritgerðin í veruleikanum um fólk, sum gjalda hægsta kostnaðin fyri at hugsa og tosa frítt. Hóttanir, fongsul, píning, forfylging og deyða. Av og á má ein minnast til, at frælsi ikki er ein sjálvfylgja; at frælsi er ein søgulig parentes, sum skal verjast.
Heini í Skorini hevur verið innskrivaður á King’s College, men hevur eisini verið knýttur at Fróðskaparsetrinum, meðan hann hevur arbeitt við ph.d.-ritgerðini. Høvuðvegleiðari var Viviene Jabri, professari í altjóða politikki á Department of War Studies, King's College.
Opponentarnir til verjuna vóru Karin Fierke, professari á University of St. Andrews, og Katerina Dalacoura, professari á London School of Economics.
Verjan fríggjadagin gekk sera væl.
Verkætlanin kallaðist: ”Human Rights Language as a Double-Edged Sword: Examining the Clash on Freedom of Expression and Defamation of Religions in the UN System”. Hon er fíggjað úr Granskingargrunninum og av Fróðskaparsetrinum.
Les um Heina í Skorini í Heilagrunninum
Á myndini eru frá vinstru: Karin Fierke, Viviene Jabri, Katerina Dalacoura og Heini í Skorini.


text:
Nú er tíðin komin til árligu fimleikaframsýningarnar hjá Støkk
Felagið hevur 600 íðkandi limir, sum fara at sýna fram á trimum framsýningum. Av tí at ítróttarhøllin í Runavík er undir umvæling, verða framsýningarnar hildnar í ítróttarhøllini á Kambsdali.
Fimleikaframsýningarnar verða vikuskiftið, 5.-6. apríl. Fyrsta framsýning verður leygarmorgunin kl. 11.00, tá fara børn undir skúlaaldur at sýna fram. Leygardagin og sunnudagin kl. 15.00 fara hini liðini at sýna fram.
Felagið hevur nógvan og fjølbroyttan fimleik at sýna fram, m.a. foreldur og børn, børn undir skúlaaldur, tey vanligu liðini frá 1. - 10. flokk, kvinnulið, kappingarlið í reiðskapi og estetisk kappingarlið. Merki og ídnisprógv verða eisini handað undir framsýningini.
Báðar dagar verður skipað fyri páskareggjatombola, og fæst kaffi og okkurt gott afturvið til keyps úti í gongini. Atgongumerkjasølan byrjar ein tíma undan framsýningini.
Leygarmorgun kl. 11.00:
Børn og foreldur
Reiðskap gentur 5-6 ár
Gentur og dreingir 4 ár
Estetisk grundvenjing 6 ár-3. fl.
Dreingir 5-6 ár
Gentur 5 ár
Gentur 6 ár
Leygardag kl. 15.00:
1. fl. dreingir
2. fl. gentur
4 fl. gentur
2. fl dreingir
Gentur Eydnan, estetiskt kappingarlið
5. fl. gentur
Pinkur Flykran, estetiskt kappingarlið
6.-7- fl. gentur
4. fl. dreingir
Pinkur, reiðskap kappingarlið
8.-9. fl. dreingir
9.-10. fl. gentur
Gentur 5.-7. fl., reiðskap
Kvinnuunglingar Viljin, estetiskt kappingarlið
10. fl. dreingir og eldri
Sunnudag kl. 15.00:
1. fl. gentur
3. fl. gentur
Smágentur Vípan, estetiskt kappingarlið
3. fl. dreingir
Gentur 1.-4. fl., reiðskap
5.-6. fl dreingir
Pinkur Aldan, estetiskt kappingarlið
Gentur 8.-10. fl., reiðskap
Pinkur Viólin, estetiskt kappingarlið
Dreingir og gentur, reiðskap kappingarlið
7. fl. dreingir
Gentur Svalan, estetiskt kappingarlið
Toskarnir


text:
Talan var um húsið hja AA, har turrlagdir alkaholikarar, avvarðandi og onnur við tilknýti javnan hittast til fundarvirksemi. Fundur hevur verið íkvøld, og tey seinastu fóru heim klokkan 22 – ella minni enn ein tíma áðrenn eldurin var fráboðaður.
Eldurin varð sløktur klokkan 23.16, og á politistøðini siga tey, at brandteknikarar longu í kvøld fara inn í húsini at kanna eftir, hvør orsøkin til eldin kundi vera.
Sjúkrabilur var eisini á staðnum, men á politistøðini verður sagt, at tað er fyri at vera upp á tryggu síðuna, at sjúkrabilur varð sendur á staðið.
Herfyri vóru tíðindi um, at eldur var settur á ein skutara í Havn. Tað var í garðinum aftanfyri húsini sum brendu í kvøld. Har standa rovini av skutaranum aftanfyri eina plastikkgirðing.


text:
Á nýggjárinum komandi missir føroyski fiskiflotin øll síni rættindi, sum fella aftur til landið. Tað er tó ikki meira knívskorið enn sum so, at heimild er at leingja rættindini fyribils, inntil ein politisk semja er funnin.
Tá rættindini vórðu uppsøgd fyri tíggju árum síðan hildu tey flestu, at nóg mikið av tíð var at fáa eina nýggja lóg orðaða. Orsøkin til uppsøgnina av rættindunum var, at nógvir stórir og ógvusligur handlar hendu um tað mundið, og tosað var nógv um spekulasjón við landsins virðum. Tíverri er lítið hent á politiska leikpallinum hesum viðvíkjandi síðan.
Tá núverandi samgonga tók við, var eitt av aðalmálunum at greiða hesi viðurskifti, og ein arbeiðsbólkur varð settur at greina ætlanirnar hjá landsstýrinum, sum ynskti so nógv av rættindunum sum møguligt á uppboðssølu – men nevndin fór víðari og gjørdi eina spennandi greining av fleiri møguleikum. Hervið vóru politikarar rættiliga væl ílætnir til eitt gott og gevandi kjak um, hvussu fiskivinnupolitikkurin skuldi skipast frameftir. Seinni er Sambandsflokkurin eisini komin við einum uppskoti, sum ríkar um vitanargrundarlagið.
Tað vil siga, at alt talar fyri einum væl undirbygdum og siðiligum kjaki. Í blaðnum í farnu viku dróg stjórin í Nora eisini saman um teir ymisku møguleikarnar, og kom við eini áheitan um at breiðka kjakið at snúgva seg um annað enn bara uppboðssølu ella ei, tí málið er nógv meira samansett enn sum so. Vit skulu taka støðu til bæði tað lívfrøðiligu, búskaparligu og samfelagsligu dimensjónina.
Hetta er ikki bara eitt mál hjá samgonguni – hetta er eitt mál hjá øllum flokkum á tingi, sum burdu lagt partapolitiskt snildi á hillina, og staðið saman um at finna eina felags loysn. Málið er av alt ov stórum týdningi fyri føroyska samfelagið, enn at lata tað upp í hendurnar á politiskum revum og partapolitiskum spunasmiðum, bæði í virðing fyri vinnuni og fólkinum. Tað tykist, sum at fólk í vinnuni og politikarar í størri mun ennn áður eru farin at tosa saman konstruktivt, men tað skal so ómetaliga lítið til, áðrenn spælið verður spilt av politiskum egináhugamálum. Eingin vil landinum ella vinnuni illa – tað eru bara ymiskar áskoðanir, hvussu vit best røkka einum felags máli, og tá ber til við góðum vilja at koma til eitt gott úrslit.


text:
Tökni varð stovnað í august 2000, og fyrstu árini veitti felagið tøkniliga ráðgeving og tráðleyst internetsamband.
Í 2002 varð farið undir at arbeiða við spælgrundaðari læring. Italska oljufelagið ENI hevði sett sær fyri at menna eina lærisimulering at geva ungdómum í Føroyum eina betri fatan av oljuleiting, sum tá hevði tikið seg upp. Samskiftisfelagið Sansir bjóðaði uppá arbeiðið og vann. Hetta førdi til eitt samstarv millum Tökni og Sansir at fyrireika og menna sjálva simuleringina.
Úrslitið varð eitt útbúgvingartiltak á fimm føroyskum miðnámsskúlum í 2003 við lærisimuleringini, ið fekk navnið Xplore. Tiltakið var so væleydnað, at avgjørt varð at skipa fyri einum líknandi tiltaki fyri donskum, norskum, íslendskum, grønlendskum og bretskum næmingum, og gjørdist hetta fyrsta altjóða Xplore kappingin. ENI bjóðaði skipanina til sølu og Tökni keypti hana við tí fyri eygað at nýta hana sum grundarstein undir skeiðsvirksemi í oljuvinnuni.
Í 2004 skifti felagið navn til Simprentis og seinni skifti lærusimuleringin navn til OilSim.
Fram til 2014 var OilSim støðugt undir menning og varð brúkt í útbúgving og venjing í miðnámsskúlum og á universitetum og av olju- og tænastufeløgum um allan heim.
Í februar 2014 var avtala gjørd við altjóða oljuveitingarrisin Schlumberger, um at tey skuldu keypa OilSim og tilhoyrandi skeiðsvirksemið fyri at styrkja um teirra støðu á altjóða oljuskeiðsmarknaðinum. Schlumberger hevði í fleiri ár brúkt OilSim bæði til innanhýsis og uttanhýsis skeið og førleikamenning innan oljuídnaðin.
Eftir søluna av oljuskeiðsvirkseminum broytti felagið navn aftur til Tökni og helt fram at menna aðrar lærisimuleringar innan eitt nú fiskivinnuumsiting og orkuskipanir eftir sama leisti sum OilSim, umframt at felagið mennir onnur forrit og spælgrundað læringsamboð til vinnuna, mynduleikar, granskarar og til útbúgvingarstovnar.


text:
159 fólk doyðu, tá ið eldur kom í ferjuna Scandinavian Star tann 7. apríl 1990. Fyri viku síðan staðfesti norska løgreglan, eftir at hava tikið málið uppaftur, at fylgibrandarnir ið komu hálvt samdøgur eftir fyrsta eldin, helst tendraðu sjálvir av tí nógva hitanum.
Hetta er danski skipsinspektørurin Flemming Thue Jensen ósamdur við løgregluna um. Málið kundi verið uppklárað, segði hann á ein tíðindafundi seinnapartin, har hann eisini útnevndi tann, sum í hansara eygum átti at verið tann høvuðsmistonkti.
- Eg var ein av teimum fyrstu á skipinum og ein av teimum, sum visti nógv mest, men eg var ongantíð avhoyrdur. Málið kundi verið loyst eftir einum mánað, segði Flemming Thue Jensen sambært Politiken í dag.
Hann luttók á tíðindafundinum, sum ”Stiftelsen Etterforskningen av mordbrannen Scandinavian Star i Oslo” skipaði fyri. Á fundinum legði hann fram skjøl og útskriftir av gomlum vitnisútsagnum, sum sambært felagnum ganga beint móti niðurstøðuni hjá norsku løgregluni.
Norska løgreglan hevur, eftir at hava viðgjørt málið av nýggjum í tvey ár, endaliga avgjørt ikki at skuldseta fleiri fólk í málinum, tí eingi prógv eru at finna. Hesum er ”Stiftelsen Etterforskningen av mordbrannen Scandinavian Star i Oslo” ikki samd í. Og á tíðindafundinum í dag peikaði fyrrverandi skipsinspektørurin á mannin, sum sambært honum stóð aftan fyri hópmorðsbrandin á Scandinavian Star.
Talan er um maskinsstjóran, ið sambært eftirlitsmanninum í fleiri umførum royndi at forða fyri eldsløkkingini. Men maskinstjórin varð ongantíð avhoyrdur, og tað er ein gøla, segði Flemming Thue Jensen millum annað sambært Politiken.
Hann vildi eisini vera við, at maskinstjórin luttók í kanningararbeiðnum eftir eldin, og har hevur eydnast honum at planta feilir og fullføra sítt "meistaraverk", sigur tann bersøgni Flemming Thue Jensen.
Maskinstjórin hevur áður verið undir illgruna, og í september 2013 fekk norska blaðið VG samband við hann á hansara bústaði í Florida. Hann vísti tó fullkomiliga aftur, at hann skuldi hava nakað við eldin at gera. Hann doyði í juli 2014 av hjartatilburði, einans tríggjar vikur eftir, at politimeistarin í Oslo gjørdi av at lata málið uppaftur.
Skipsinspektørurin Flemming Thue Jensen hevur hildið sínari vitan aftur, til hann fyrr í ár stóð fram og pástóð, at fleiri vóru um áseta eldin.


text:
Dráttur av lunda er bannaður í Føroyum, tó undantaksloyvi kann fáast til drátt tá serligar umstøður gera seg galdandi.
Tann ið ynskir at draga lunda skal senda eina umsókn til [email protected]
við yvirskriftini: "Umsókn um loyvi til drátt av lunda".
Í umsóknini skal standa:
Vit senda eitt svar aftur skjótast gjørligt.
Avgerðin kann kærast til Mentamálaráðið innanfyri fýra vikur eftir, at umsøkjarin hevur fingið svarið.
Fuglaveiðulógin
§ 16 sigur: "[...] Lundi má bert takast við stong, tó kann landsstýrið undir serligum umstøðum loyva drátt. Tílíkt loyvi kann bert gevast 2. hvørt ár í sama fuglalandi. [...]"
Kunngerð um serliga fuglaveiðu
§ 1, 2. stk. sigur: "Heimild landsstýrisins eftir § 16, 2. stk. at veita undantaksloyvi til at draga lunda verður eisini løgd til Føroya Náttúrugripasavn."


text:
Í hesum lista er yvirlit yvir størri tiltøk, sum kunnu ávirka kapasitetin á hotellum og í Norðurlandahúsinum. At tiltakið stendur í hesum lista merkir ikki, at onki pláss er eftir, men um tit hava stórar ráðstevnur ella tiltøk hesi dato, so kann vera trupult at fáa gisting.
Tiltøk í 2017
Tiltøk, sum enn ikki hava fingið dato í 2017:
Ultimo apríl – Altjóða ráðstevna í Norðurlandahúsinum
Ultimo mai – Altjóða litteratur symposium í Norðulandahúsinum
Juni ella september Fish & Fashion, NORA
Tiltøk í 2018


text:
HVUSSU ER KRIS?
KRIS er skipað sum eitt áhugafelag við einari nevnd, sum er vald á árligum aðalfundi, og sum skipar seg við formanni, næstformanni o.s.fr. KRIS hevur ein dagligan leiðara, sum hevur ábyrgdina av at leiða arbeiðið og skipa virksemið eftir viðtøkum felagsins.
HVUSSU ARBEIÐIR KRIS?
Høvuðsvirksemið hjá KRIS er
persónlig ráðgeving
sjálvhjálparbólkar
upplýsing og skeiðvirksemi
Umframt at hava nomið sær servitan innan viðgerð av kynsligum ágangi, eru viðgerðar og ráðgevar hjá Kris psykoterapeutar, familjuterapeutar, námsfrøðingar, sjúkrarøktarfrøðingar, lærarar o.l.
SJÁLVHJÁLPARBÓLKAR
Kris hevur 4 sjálvhjálparbólkar. Send ein teldupost til kris@kris.fo, um tú ynskir at verða í einum sjálvhjálparbólki.
STARVSFÓLK
Gvøðbjørg West
Dagligur leiðari og ráðgevi
Tel +298 21 88 81
Teldupostur: gvodbjorg@kris.fo
Sí CV her.
Malan Kjærbo
Sosialráðgevi
Teldupostur: malan@kris.fo
Sigvør Gregersen
Námsfrøðingur
Teldupostur: sigvor@kris.fo
Beinta M Pedersen
Heilsurøktari og forkvinna í KRIS
Teldupostur: beinta@kris.fo


text:
Í desember í fjør vóru 25.696 løntakarar, árstíðarjavnað, og er hetta sjeyndi mánaður á rað við vøkstri, upplýsir Hagstovan. Síðan 2014 hevur tað verið javnur vøkstur at kalla hvønn mánað, og seinastu trý árini eru lagstir eini 2.000 løntakarar aftrat. Í 2016 var lítil støðgur í vøkstrinum á vári, men síðani hevur vøksturin verið ein tann størsti seinasti trý árini. Seinasta hálva árið eru 350 løntakarar fleiri komnir aftrat.
Tað vóru flest løntakarar á páskum 2008, beint yvir 26.000, og framvegis vænta eini 300 í at náa tann toppin aftur. Við verandi gongd verður tað tó upp undir summarfrítíðina, at tað aftur verða yvir 26.000 løntakarar í Føroyum.
Kelda og lesið meira HER


text:
Tinganest
Tinganest er ein føroyskur tónleikabólkur. Teir, ið manna bólkin, eru Jóan Jakku Guttesen: Sang, Bass, Akk. gittar - Magnus á Stongum: Sang, Akk. gittar - Eivin Simonsen: El-gittar, akk. gittar Elias Simonsen: Tangentar, kór. Trummir, Akk - Jan Ove Heinesen:
Bólkurin varð til fyrst í áttatiárunum við navninum TINGANEST, tó hevði ymisk manning myndað bólkar í Sørvági líka frá sekstiárunum, har Magnus, Jóan Jakku og Eivind vóru partar av. Seinni eisini í Danmark, har teir vóru í lestrarørðindum. Í 1983 kom fyrsta bandið út, og varð hetta band nógv spælt. Sangir sum "Upp á tá" og "Vágagellan" vóru og eru javnan enn at hoyra. Í 1984 kom annað bandið, og tað triða kom í 86. Bólkurin hevur verið við í øðrum prosjektum eisini, serliga Jóan Jakku hevur verið virkin í tónleikalívinum við soloútgávum og eisini saman við øðrum. Nýtt tilfar verður eisini at hoyra í komandi framtíð frá onkrum av limunum.
Innihaldsyvirlit
Tinganest er enn virkið[rætta | rætta wikitekst]
Núverandi manning í Tinganest er: Finnur J. Jacobsen trummur áslottur og sang, Jóan Jakku Guttesen bass og sang, Holgar Jacobsen guitar, Magnus á Stongum guitar og sang. Tinganest hevur spælt á fleiri av føroysku tónleikafestivalunum og á øðrum konsertum runt um landið. Nevnast kann t.d., at Tinganest spældi á G-festivalinum 2009, Tinganest spældi á konsertini í Saltsiloini á Drelnesi í Suðuroynni 15. mai 2010, tvær vikur seinni spældu teir til dans á Seglloftinum á Tvøroyri. Tinganest spældi eisini á Summarfestivalinum í Klaksvík í august 2010.
Útgávur[rætta | rætta wikitekst]
- 1983 - Upp Á Tá Kassettuband
- 1986 - Nú Má Tað Vera Kassettuband
- 1989 - Tinganest 3 Kassettuband
- 2004 - Longst sum best Best of fløga
Umframt[rætta | rætta wikitekst]
- 1985 Ung 85 við lagnum "Síðsta dansin" Kassettuband
- 1998 Ung um aldamóti við lagnum "Síðsta dansin" Fløga


text:
Ein stak hugnalig løta í gamla bókhandli. Hallgir beyð vælkomin, Hanus sang vísuløg og lærdi okkum lagið til brúðarvísuna Kærleikans stund. Jónleif talaði um brúðardansins tign og atburð dansara í brúðardansi, og Rasmus segði nøkur orð um arbeiðið við bókini.
So var dansur inni í kunningarstovuni, kvøðin vórðu nøkur ørindi úrr hvørjari av vísunum í bókini. Eitt nýtt í hesum heftinum er, at Bøhmerlandsdronningen er sloppin upp í part.
At hugsa sær, at tann danska brúðarvísan er frá 1632! Munna hesar nýggju eisini fara at verða sungnar í 2400 ?


text:
Hvat er ein góður lærari? Hendan spurningin hevur Mentamálaráðið nýliga sett fram í einum stuttfilmi í sambandi við ráðstevnu fyri fólkaskúlalærarum í Føroyum. Fríggjadagin 17 november kom Kalpana Vijayavarathan við áhugaverdum íkøstum til at svara hesum spurningi á økinum, sum hon hevur granskað farnu 3 árini, skrivar Granskingarráðið á heimasíðu síni.
Kalpana Vijayavarathan vardi ph.d.-ritgerð sína frammanfyri eini fittari fjøld av fólki í høllini á Námsvísindadeildini. Her vóru serliga familja og vinir, starvsfelagar frá Námsvísindadeildini og øðrum deildum á Fróðskaparsetrinum, fyrrverandi starvsfelagar og lærarar ymsa staðni frá. Tey upplivdu eina drúgva og gjølliga verju, sum í eins stóran mun var ein faklig samrøða sum ein próvtøka.
Kelda og lesið meira HER


text:
Fyrstu ógvusligu broytingarnar eftir at valdsjavnvágin í TF-samtakinum er broytt, vórðu kunngjørdar í gjár.
Í tíðindaskrivi kunngjørdi Arni Brattaberg, sum er nýggjur nevndarformaður í samtakinum eftir Gunnar í Liða, at Regin Hammer, sum tók við sum stjóri - og forstjóri - í TF-samtakinum tá Gunnar í Liða fyrst segði upp og síðan gjørdist nevndarformaður, er sagdur úr starvi.
Orsøkin er, at nevndin í Ognarfelag Tryggingartakaranna vil hava ein nýggjan stjóra, sum saman við nýggju nevndini skal leggja eina nýggja kós fyri felagið.
Offraður
Og hóast nevndarformaðurin ikki vil siga tað ella nakað sum ber á tað borðið, er eingin ivi um, at tann sannroynd, at Regin Hammer varð peikaður út av júst fráfarna formanninum, hevur havt stóra ávirkan á avgerðina hjá nevndini í Ognarfelagnum at skifta stjóran út.
Í tíðindaskrivinum sigur formaðurin annars, at nevndin ynskir, at áherðsla verður løgd á tvørgangandi samstarv, bæði í felagnum og innan samtakið sum heilt, og hesum arbeiði skal nýggi stjórin standa fyri.
Kanska er tað ikki so løgið, at nýggja nevndin longu beinanvegin velur at skifta stjóran í Tryggingarfelagnum út. Hann var, sum sagt peikaður út av forstjóranum undan honum, og tað er ikki óhugsandi, at hetta er ein roynd at rudda upp í teimum sambondum, sum Gunnar í Liða hevði inn í felagið.
Tað í sjálvum sær kann vera eitt sindur niðursetandi fyri Regin Hammer, at hann verður offraður longu áðrenn hann slapp at vísa loyalitet móti nýggju nevndini, men soleiðis er lívið nú einaferð, tá tú ert stjóri í einum so stórum felagi. Tá valdsjavnvágin broytist, hevur tað ofta avleiðingar við sær.
Fráfaringartreytirnar hjá honum eru løn í tvey ár, og tað merkir at hann fær góðar fýra milliónir krónur við sær, nú hann fer.
Hvør tekur við
Tað sum er áhugavert nú er, hvør tekur við eftir Regin Hammer.
Kanska skal nevndin ikki leita so leingi, tí har er kanska eitt nokkso upplagt boð. Spurningurin er bara, um hann í heila tikið er áhugaður í starvinum, sum hann hevur havt fyrr.
Tann persónurin eitur Edvard Heen, sum í dag er stjóri fyri almannaverkinum.
Edvard Heen var fyri nøkrum árum síðan stjóri í Tryggingarfelagnum Føroyar, og tá stóð hann fyri at venda keðiligu rakstrargongdini hjá felagnum, sum hevði havt hall av tryggingarrakstrinum í fleiri ár. Hann varð tó uppsagdur og fekk seinni starv sum stjóri í Almannaverkinum.
Fyrsti spurningurin er sjálvandi um Edvard Heen í heila tikið er áhugaður í stjórastarvinum, ella um hann situr væl, har hann situr í dag. Og hin spurningurin er, um nýggja nevndin vil hava hann.
Sambært formanninum, skal nýggjur stjóri "head-huntast" til felagið, tað arbeiðið er farið ígongd.
Hevur skapt frið
Um tað verður Heen, so kann nýggja nevndin í Ognarfelagn Tryggingartakaranna við egnum eygum staðfesta, at hann hevur megnað at skapa frið á einum øki, har ófriður hevur leikað leingi.
Tað hevur sjáldan verið so friðarligt um almannaverkið, sum tað er í løtuni, og kanska er tað ein annar eginleiki, sum Edvard Heen kann taka við sær, um hann verður valdur út av nýggju nevndini í Tryggingarfelagnum Føroyar.
Hvat hendir og ikki, ber ikki til at siga í verandi løtu, tí tað kann saktans vera, at nýggja nevndin longu hevur funnið onkran, sum hon vil fara eftir, og sum ikki stingur upp úr landslagnum.
Greitt er tó, at nýggja nevndin fór at hava broytingar við sær, og tann fyrsta er longu komin. Spurningurin er so bara, hvørjar aðrar broytingar kom, hvørjar tær vera og hvussu ógvusligar tær vera.


text:
Tíggju týdningarmiklastu telduspølini
Telduspøl eru komin langt hesi seinastu hálvtrýss árini. Her eru tíggju av teimum spølunum, ið hava havt størst týdningFyri haldarar
Dóttir og Silvurdrongur í Tøting
Leygarkvøldið 9. september spæla bólkarnir Dóttir og Silvurdrongur í Tøting. Dyrnar opna kl 20
Ummæli: Tá ið Gøtuskeggjar ráddu í Føroyum
Eivind Weyhe hevur útint eitt málsligt og bókmentaligt avreksverk við nýggju týðingini av FøroyingasøguFyri haldarar
Meining: Um tað, sum bleiv sagt, bleiv framt, høvdu føroyingar mist SU
Sjúrður Skaale um uppskotið hjá Dansk Folkeparti, at broyta reglugerðirnar um SU


text:
Restina av áskoðaraplássunum skulu eisini undir tak eftir sama leisti sum eystur- og suðuriðan.
Tórshavnar býráð hevur samtykt samstarvsavtalu við FSF um at dagføra írestandi partin av Tórsvølli. Samstundis verður FSF-bygningurin umbygdur til at betra um umklæðingarrúm til spælarar og áskoðarar. Harafturat skulu umstøðurnar betrast til dopingrúm, læknar, fjølmiðlar og áskoðarar.
Áskoðarakapasiteturin verður øktur við 200 setrum, so at samlaða talið á vestursíðuni verður 1.730 áskoðarar. Samstundis verður skipað soleiðis fyri, at Niðari vøllur í Gundadali fær høliskarmar, sum ikki eru til taks í dag.
Útbyggingin verður væntandi liður í 2019, og tá verður Tórsvøllur góðkendur sum ein leikvøllur í flokki fýra, og við hesum tryggjar Fótbóltssambandið sær, at A-landsdystir eisini í framtíðini kunnu spælast í Føroyum.
Býráðið tók á býráðsfundinum hóskvølið undir við tilmæli frá trivnaðarstjóranum og tekniska stjóra um samstarvsavtaluna við FSF, sum inniber, at byggiætlanin nú verður prosjekterað til útboð. Væntandi verður farið at byggja um ársskiftið.


text:
Fyri at søkja inn á víðari útbúgvingar eftir lokið miðnámsprógv ella samsvarandi, kanst tú velja at søkja inn annaðhvørt eftir kvotu 1 ella eftir kvotu 2.
At søkja eftir kvotu 1 merkir, at tað bara er miðaltalið á tínum prógvi, sum ger av, um tú sleppur inn ella ei.
Søkir tú eftir kvotu 2, er tað miðaltalið og onnur viðurskifti, hugt verður eftir. Upptøka eftir kvotu 2 er ein eyka møguleiki til teirra, sum kanska ikki kunnu koma inn eftir kvotu 1.
Legg til merkis, at hevur tú sent eina umsókn gjøgnum kvotu 2, so er umsóknin samstundis eisini ein umsókn til kvotu 1. Hevur tú ikki eina vanliga útbúgving á studentaskúlastigi, men t.d. útlendska skúlagongd, ella onkra aðra útbúgving aftan á 9.-ella 10. flokk, sum kann javnmetast við eina útbúgving á studentaskúlastigi, skal tú eisini søkja um upptøku eftir kvotu 2. Undantaksumsóknir, har serlig viðurskifti gera seg galdandi, skulu somuleiðis fara inn eftir kvotu 2.
Tað er sera ymiskt, hvat útbúgvingarstøðini leggja dent á, tá ið tey meta um umsøkjarar eftir kvotu. Kanna tí gjølla á heimasíðunum hjá ymisku útbúgvingarstovnunum, hvørjar kvotu 2-treytir ávísu útbúgvingarnar hava.
Les meiri um upptøkutreytir til Setrið her.
Tað er eisini ógviliga ymiskt, hvussu nógv ella fá prosent verða tikin upp eftir kvotu 2. Tað svingar frá 10% á flestu universitetsútbúgvingum til meir enn 20% í Føroyum.
Legg til merkis, at tú mást kunna skjalprógva alt. Sum oftast verður eisini kravt, at tú hevur skrivað eina grundaða umsókn. Tað merkir, at tú greiðir frá, hví tú vilt sleppa inn á ávísu útbúgvingina.
Kelda Sosialurin, Holger Arnbjerg, Altjóða Skrivstovan og Bjørg Róin, lestrarvegleiðari.


text:
Ruanda
Lýðveldið Ruanda (enskt: Republic of Rwanda, franskt: République du Rwanda og kinyarwanda: Repubulika y'u Rwanda) er eitt lítið land í Miðafrika. Ruanda hevur mark við Burundi í suðri, Tansania í eystri, Uganda í norðri og í vestri við Fólkaræðiliga Lýðveldið Kongo. Høvuðsstaðurin í Ruanda er Kigali. Kigali er eisini størsti býur og hevur uml. 1 mió. íbúgvar. Almennu málini eru trý í tali, enskt, franskt og kinyarwanda. Fólkatalið í landinum er 11,7 milliónir. Landið er eitt av fátækastu londum í heiminum. Á vári 1994 fóru ósigandi ræðuleikar fram í Ruanda. Í 100 dagar drupu hutuar eina millión tutsiar, meðan ST-herlið hjálparleys hugdu at. Tey høvdu nevniliga fingið boð frá ST um at varðveita friðin, ikki at skapa hann. Ruanda hevur størstu umboðanina av kvinnum í tjóðartinginum, nevniliga 48,8 prosent. Í Føroyum er kvinnuliga umboðanin í Løgtinginum bara 9,4 prosent.
Innihaldsyvirlit
Søga[rætta | rætta wikitekst]
Stríð ímillum fólkasløg hevur merkt søgu Ruanda. Í 1962 tók fjølmentara fólkið, nevnt hutufólkið, ræði frá tutsifólkinum, ið hevði rátt har í stívliga 500 ár. Mong tutsifólk flýddu til grannalondini. Í 1990 leyp Frælsisrørsla Ruanda (RPF), ið tutsifólki stóð á odda fyri, á úr Uganda. Samráðingar vóru um at brýta valdið ímillum bæði fólkasløgini, men í 1994 doyði forsetin í Ruanda, Juvenal Habyarimana (8. mars 1937 – 6. apríl 1994), í flogvanlukku; hildið verður, at menn úr forsetahirðini, høvdu skyldina í flogvanlukkuni. Ógvisligt stríð brast á aftur partanna millum, tað endaði í ræðuligum blóðbaði, og fleiri enn 200.000 fólk - mest tutsiar - vórðu dripin. Hundraðtúsundtals fólk, mest hutufólk, flýddu til Tansania og Kongo.
Fólkið[rætta | rætta wikitekst]
Í 1994 var fólkadráp framt í Ruanda, og um 800.000 fólk vórðu myrd eftir bert 100 døgum. Í Ruanda eru tveir ættarbólkar, hutuar sum eru um 84 prosent av fólkinum og tutsiar, sum eru um 15 prosent. Ein lítil bólkur av hutuarum stóðu fyri drápunum, og teir nýttu m.a. miðlarnar at heita á hutuar um at gera sína skyldu at drepa tutsiar. Miðlarnir høvdu tí ein ræðandi leiklut. Málið er nú at nýta miðlarnar positivt. Hetta skal gerast við at førleikamenna børn, ung og fjølmiðlafólk, sum skulu lýsa og umrøða evnir, sum hava við børn og ung at gera.
Ruanda er av fjølbygdastu londum í Afrika, og fólkið fjølgast skjótt. Flestu konur í Ruanda eiga seks børn; í ríku ídnaðarlondunum eiga konurnar eitt ella tvey børn. Men fá fólk í Ruanda liva, til tey eru farin um 50 ár. Miðallívsævin í landinum er bara 49 ár. Sjúkur sum malaria og eyðkvæmi (AIDS) eru vanligar, heilsuverkið er lítið ment, sjúkraviðgerð er ikki ókeypis, tí hava fá ráð at fara til lækna.
Flestu fólk í Ruanda liva av landbúnaði.
Politikkur[rætta | rætta wikitekst]
Javnrættindi[rætta | rætta wikitekst]
Tutsi kvinnurnar í fólkadrápinum í Ruanda í 1994, vórðu píndar, tí tær vóru kvinnur av serligum uppruna, ella úr serligum tjóðskaparligum ella átrúnarligum bólkum. Eitt land í verðini hevur eina betri kvinnuumboðan á tingi enn tann svenska. Tað er Ruanda, har 39 av 80 sessum við valið í september 2003 vórðu settir við konufólki. Ein nýggj stjórnarskipan í Ruanda, sum leggur serligan dent á javnstøðu, ásetur m.a., at konufólkini eiga minst 24 sessir í tjóðartinginum.
Dýralívið[rætta | rætta wikitekst]
Virungagosfjøllini, ið eru tjóðargarður í Ruanda, eru eitt av fáu økjunum í heiminum, har fjallagorillan enn heldur til. Hóast gorillan er friðað, er vandi fyri, at hon verður týnd av ránsveiðu og sviðjubúnaði. Nú eru bara einar 650 gorillur eftir í heiminum. Fjallagorilla er bara í hesum parti í Afrika.
Búskapur[rætta | rætta wikitekst]
Kríggið ímillum tey bæði størstu fólkasløgini - tutsiar og hutuar - hevur syndrað Ruanda, oyðilagt búskapin og gjørt landið til eitt hitt fátækasta í heiminum. Fyri kríggið var mesti útflutningurin í Ruanda kaffi. Nú verður næstan einki dyrkað til útflutnings, hóast 95 prosent av fólkinum arbeiða í landbúnaðinum. Ótryggu viðurskiftini hava gjørt tað næstan ómøguligt, sum er, at menna ídnað og námsvinnu. Námsvinna og smáir bóndagarðar hava altíð havt stóran týdning, og aðrar vinnur taka seg upp nú.


text:
Myndarøð: Eysturkommuna bjóðar morgunmat
Í sambandi við at G! Grunnurin skipar fyri tónleikatiltakinum HOYMA í dag 4. november, bjóðar Eysturkommuna øllum sínum íbúgvum og gestum til góðan morgunmat í skúlanum við Gøtugjógv.
Morgunmaturin byrjaði kl. 09.30 í morgun og longu frá byrjan komu nógv fólk at fáa sær ein morgunmatarbita. Bæði íbúgvar í Eysturkommunu, gestir hjá Hoyma og ferðafólk vóru at síggja. Tað er kórið Eystanljóð sum hevur gjørt leskiliga morgunmatin. Borðreitt var við heimabaksturi, eggum og feski, frísktpressaðum djúsi, føroyskum viðskera o.ø.
Í skúlagarðinum standa heitu pottanir klárir til brúk.
Av øðrum virksemi í skúlanum í gøtu í dag kann nevnast sølutorg við Hallberu, Sædis-glas, Hemmas, Rokokko og Mourentsu.
Til ber eisini at keypa kaffi og okkurt gott afturvið í skúlanum frá 9.30 til 21.00 og frá kl. 17.00 til 21.00 er matstova í skúlanum við Gøtugjógv, har Eystanljóð selur 3 rættaða matskrá.
Kl. 18.30 byrjar sjálvt HOYMA, skráin sæðst her: Hoyma 2017 skrá
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Kiwanis latið Krabbameinsfelagnum stórfingna gávu
Mikukvøldið 20. november fekk Krabbameinsfelagið handa stórfingna gávu frá Kiwanis-felagsskapinum í hølum teirra á Jøkulsstræti í Tórshavn. Gávan, sum
Spennandi skeið í listterapi
Krabbameinsfelagið fer nú aftur undir nýtt skeið í listterapi. Hetta er eitt tilboð til tín, ið hevur ella hevur havt krabbamein. Royndirnar frá undan
Norðurlendsku Krabbameinsfeløgini hava útluta €750.000 til krabbameinsgransking.
Nordisk Cancer Union er ein samskipan av krabbameinsfeløgum í norðurlondum. Eina ferð um árið verða útlutaðar umleið 6 mió. kr. til vísindaligt kra
Diana Strøm fyrsta lesandi á Krabbameinsfelagnum
Krabbameinsfelagið fegnast um at hava fingið sjúkrarøktarfrøðilesandi á felagið. Diana Strøm lesandi á 9. eind á Sjúkrarøktarfrøðiskúla Føroya, var í
Hugnakvøld fyri sjálvhjálparbólkin "menn ið hava, ella hava havt, prostata krabba"
Mikukvøldið 13. november 2013 kl. 19.00, verður hugnakvøld fyri monnunum í sjálvhjálparbólkinum "menn, ið hava ella hava havt, prostata krabba" og mak
Oyralokkar og Bandana
Hvørt ár verður eyka ljós varpað á bróstkrabba í oktobermánaða. Afturat ymiskum tiltøkum, so sum rennidegi í Klaksvík og kvøldsetu í SMS, so selur ból
Takk til SMS
Aftur í ár var 1. oktober skipað fyri spennandi kvøldsetu á Torginum í SMS, sum Bót til Bata hjá Krabbameinsfelagnum, sum hevur 25 ár á baki, saman
Krabbameinsfelagið takkar ítróttarfelagnum Treysti
Krabbameinsfelagið fegnast um stóru undirtøkuna og stóra stuðulin, sum var latin ísamband við stuðulstiltakið, sum Bót til Bata, bólkurin hjá Krabbame
TEY YNGSTU TAKA ALSAMT MEST SÓL
Nýggjasta kanningin, sum Gallup hevur gjørt fyri Krabbameinsfelagið um solarium nýtslu er frá september í ár. Gallup hevur kannað solariumnýtsluna hj
Mótasýning til frama fyri Krabbameinsfelagið
Stórt stuðulstiltak á Torginum í SMS mikudagin 2. oktober, sum mótahandilin Margerita skipar fyri
Bót til Bata hjá Krabbameinsfelagnum er á Torginum í SMS 1.oktober.
Í samtarvi við SMS, verður skipað fyri spennandi tiltaki á Torginum í SMS, nú tað eru liðin 25 ár síðani at Bót til Bata hjá Krabbameinsfelagnum blei
Fá alla familjuna at renna við og stuðlið bróstunum - Melda til nú!
Krabbameinsfelagið og Treysti skipað fyri stuðulsrenning í Klaksvík tann 28. September. Skundi tykkum og melda tykkum til.
Krabbameinsfelagið luttekur á Fólkafundinum í Klaksvík.
Krabbameinsfelagið luttekur á Fólkafundinum, sum verður í ítróttarhøllini í Klaksvík 20. og 21. September.
Innbjóðing til fund hjá sjálvhjalparbólkinum fyri "menn ið hava, ella hava havt, prostata krabba"
Fyrsti fundur eftir summarfrítíðina verður leygardagin 21. september 2013 frá kl. 13.00 til 15.00 í hølunum hjá Krabbameinsfelagnum, Grønlandsvegur 5
Kom og luttak í samtalubólki hjá Krabbameinsfelagnum
Fyri at økja um lívsgóðskuna og styrkja teg, sum eru rakt/ur av krabbameini og tíni avvarðandi, bjóðar Krabbameinsfelagið tær í heyst at luttaka í sam
Almennur fyrilestur um húð-og móðurmerkjakrabbamein
Mikukvøldið tann 11. september skipar Krabbameinsfelagið fyri almennum fyrilestri um húð- og móðurmerkjakrabba. Tað er húðlæknin og yvirlæknin Michael
Innbjóðiing til fund hjá sjálvhjálparbólkinum fyri "Menn ið hava, ella hava havt, prostata krabba"
Innbjóðing til fund hjá sjálvhjálparbólkinum fyri “Menn ið hava, ella hava havt, prostata krabba” . Fundurin verður leygardagin 23. februar 2013 frá
Evnisdagur: Lív og heilsa– mín ábyrgd og okkara felags ábyrgd
Gallup Føroyar skipar í samstarvi við Fólkaheilsuráðið og Krabbameinsfelagið fyri einum evnisdegi 28. januar 2013 á Hotel Føroyum. Málbólkurin er st
Krabbameinsfelagið hevur, saman við krabbameinsfeløgunum í Norðurlondum (NCU), býtt út um 6 milliónir kr. til gransking.
Formaður í vísindanevndin hjá NCU er føroyingurin Johan Poulsen, urologur og yvirlækni. Nevndin hevði fund í Keypmannahavn 19. november.
Krabbameinsfelagið og fimleikafelagið Ljósið fingið evropeiska viðurkenning
Rørsluátakið ”Firvaldar”, sum Krabbameinsfelagið og Fimleikafelagið Ljósið skipa fyri, hevur fingið viðurkenning frá evropeiska ítróttarsamstarvinum,


text:
Um Okkum
Dagstovnurin á Argjum varð tikin í nýtslu tann 17. oktober í 1988. Stovnurin gjørdist kommunalur í 2011. Í løtuni eru 24 børn í vøggustovuni og 47 børn í barnagarðinum.
Stovnurin er býttur upp í 6 stovur:
Tvær vøggustovur, sum eita Smæran og Summardáin
Fýra barnagarðsstovur, sum eita Sóljan, Blákollan, Børkuvísa og Akkuleya.
Um 26 Starvsfólk hava sína dagligu gongd á stovninum; ein leiðari, 5 námsfrøðingar , 14 hjálparfólk, eitt køksfólk og tvey fólk til reingerð. Umframt hesi eru eisini avloysarar.
Til stovnin hoyra tveir garðar. Ovari garðurin er rundan um stovnin, har pláss er fyri mánabilum, súkklum og líknandi. Eisini er stórt øki við sandi, har borg, skreiðibreyt, hús, reiggjur, spannir, spakar og aðrar útileikur eru at spæla við. Í niðara garði er ein partur náttúruøki við hagalendi, grasi, runnum og gøtum. Hin parturin av garðinum er parkeringspláss, sum er væl egnað til ymiskt slag av virksemi, sum krevur nógv pláss. Portur er í millum báðar garðarnar og eitt stórt portur er á parkeringsplássinum, sum kann latast upp, tá tørvur er á fleiri parkeringsplássum.
Síðani 2003 hava øll børnini á Dagstovninum á Argjum fingið breyð og viðskera á middegi. Hetta hava bæði børn, foreldur og starvsfólk verið sera glað fyri, og er hetta nakað, sum vit ynskja at halda fast í, so leingi sum tað er møguligt. Børnini fáa eisini millummála á stovninum. Vit leggja dent á at maturin er heilsugóður og føðsluríkur, tí hetta hevur týdning fyri trivnaðin og menningina hjá børnunum.


text:
Finn eina tóma skógvaeskju í meðal stødd. Prýð gjarna eskjuna við at klæða hana við gávupappíri e.l. Lokið og eskjan mugu klæðast hvørt sær, so eskjan kann latast upp uttan at skræða pappírið
Soleiðis pakkar tú:
Ger av, um tín skóeskja skal vera til gentu ella drong, og vel ímillum aldursbólkarnar:
2-4 ár, 5-9 ár ella 10-14 ár. Fyll út frámerkið og klistra tað væl á lokið. Klistrimerki kunnu takast niður her.
1. Skóeskja
2. Drongur ella genta?
Brúka listan við gávuhugskotum til íblástur, tá tú fyllir eskjuna. Hugsa um aldurin og kynið á barninum, tú gevur til. Koyr ikki ting í, sum eru nevnd undir IKKI KOYRAST Í.
3. Fyll eskjuna við gávum
4. Stuðla og tryggja eskjuna
Koyr eitt elastik uttan um eskjuna. Eskjan skal kunna latast upp, tí at allar eskjurnar verða kannaðar í Onglandi, áðrenn tær fara víðari út í heim. Vinarliga legg brævbjálva við 30 kr. oman á eskjuna ella flyt peningin á konto 9181-1403917 í EIK. Peningurin verður brúktur til at rinda flutningin av eskjunum til móttakaran og til upplýsing um Christmas Child. Møguligt avlop fer til at stuðla annað vælgerandi arbeiði hjá Samaritan’s Purse.
Vegleiðing:
Síðsta freist at lata eskjur inn í ár er: 29. okt. 2017
Her kunnu eskjurnar latast inn


text:
Hettar er ein bólkur fyri tey, sum hava havt ryggja- og nakkatrupuleikar í longri tíð. Møguliga hevur tú fyrst fingið viðgerð hjá einum fysioterapeuti, og vilt síðan hava gott av uppvenjing í nakrar vikur ella mánaðir aftaná.
Áðrenn tú fært loyvi at byrja í bólkinum, skalt tú gjøgnum eina gjølla fysioterapeutiska kanning hjá einum av okkara fysioterapeutum. Hettar fyri at tryggja at tú ert egna/ur at koma við í bólkin, og fyri at tú skalt fáa sum best burturúr.
Vænt verður 2 ferðir 1 tíma um vikuna í 12 vikur.
Ring 312131 fyri at frætta meir.


text:
Nú nærkast til basarin
TB | 01/11/13
Dagarnir fækkast til árligi basarurin hjá Tvøroyrar Bóltfelag skal haldast. Tvøroyrar Bóltfelag hevur í mong ár skipa fyri einum basari og hevur hetta verið eitt væleydna og vælmótikið tiltak, ið vónandi aftur í ár fer at eydnast væl.
Basarurin í ár verður hildin í Ítróttarhøllini í Trongisvági sunnudagin 3. november klokkan 16:00.
Sum altíð verður nógv gott at vinna.
Vinningar
– Matur: Dunnur, tjógv, bøgir, lambaryggir, fleskasteikir, tvøstlykkjur og fiskur.
– Góðgæti: Karamelleskjur, konfekteskjur, jólakalendarir og hópin av sodavatnskassum.
– Leikur og príðislutir.
– Gávukort av ymsum slag.
Á lutaseðli verður m.a.:
– Gávukort frá Fonn Flog á 3000,-
– Gávukort frá Fysio Fitness uppá 10 túra kort
– El-Tannbust
– Leikur
– Ymsur matur
– Ymisk gávukort


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
06. Apr 2017
Sosiali sáttmálin kemur ikki at halda í framtíðini. Avbjóðingin við eldrabyrðuni er heilt einfalt ov stór til, at hann kann virka sjálvfíggjandi. Kollveltandi broytingar mugu tí setast í verk í nýskipanararbeiðinum. Sosiali sáttmálin er samansettur soleiðis, at arbeiðsfjøldin rindar fyri...
31. Mar 2017
Svar upp á fyrispurning nr. 64/2016 frá Honnu Jensen, løgtingsmanni, eftir Tingskipanini § 52a. Fyrispurningur um undirvísing í fremmandamálum á miðnámi, settur landsstýrismanninum í mentamálum, Rigmor Dam (at svara skrivliga eftir TS § 52a) Fyrispurningurin...
31. Mar 2017
Svar upp á § 52a fyrispurning nr. 63/2016 frá Honnu Jensen, løgtingsmanni. Fyrispurningur um undirvísing í týskum, settur landsstýrismanninum í mentamálum, Rigmor Dam (at svara skrivliga eftir TS § 52a). Fyrispurningurin er soljóðandi: ...
25. Mar 2017
- Kvøða á móðurmálsdegnum “Tá eg byrjaði at læra føroyskt, tosaði eg norskt, og føroyskt ljóðaði so stuttligt, sum ein avdottin norskur bóndi frá einum fjarum dali. Nú eg tosi tað nógv betri sjálvur, týðir tað so nógv meira. Føroyskt er vorðið...
21. Mar 2017
· Fiskivinnuskúlin í Vestmanna broytti herfyri navn til Miðnam í Vestmanna · Kanningin á Glasi vísti, at sera fá ynskja at læra og lesa innan sjóvinnu · Lærugreinin fiskivinna á miðnámi er ikki longur at finna í lærugreinarøðini í breytaskipanini...
20. Mar 2017
Fyrispurningur um undirvísing í týskum, settur landsstýrismanninum í mentamálum, Rigmor Dam (at svara skrivliga eftir TS § 52a) 1. Hvussu nógv lesa týskt í fólkaskúlanum í dag í mun til skúlaárið 2012/2013? 2. Hava allar framhaldsdeildir týsktfrálæru í 8....
20. Mar 2017
Fyrispurningur eftir Tingskipanini § 52a Fyrispurningur um undirvísing í fremmandamálum á miðnámi, settur landsstýrismanninum í mentamálum, Rigmor Dam (at svara skrivliga eftir TS §52a) 1. Hvussu nógv lesa danskt, franskt og spanskt á miðnámi í dag í mun til...
07. Mar 2017
Fyrst av øllum so haldi eg, at landsstýriskvinnan eigur rós uppiborið fyri at koma til so greiðar niðurstøður sum hesar, hon ger í frágreiðingini til hetta aðalorðaskifti um Menningarætlanina fyri sjúkrahúsverkið. Niðurstøður sum sjúkrahúsverkið so hart hevur havt tørv á. Niðurstøður, hon ger, vælvitandi...


text:
Brúgvin 74 - 8. jan. 2018
Sending um Runavíkar Kommunu: Marjun Niclasen um broytingar á Kunningarstovuni um ársskiftið. Tórbjørn Jacobsen um kommunulæknar, verjugrót á Bakka, nýtt vatnverk í Æðuvík og fjøruvegin á løgtingsfíggjarlógina í 2018.
----------------------
Trýst 'HOYR INNSLAG' knøttin omanfyri fyri at hoyra sendingina
----------------------
4:10 Runavíkar Kommuna tók yvir Kunningarstovuna um árskiftið, og Kunningarstovan fer nú at virka undir heitinum Visit Runavík. Tórbjørn Jacobsen, borgarstjóri, og Marjun Niclasen frá Kunningarstovuni greiða frá.
24:50 Støðan hjá kommunulæknum í Runavíkar Kommunu. Tórbjørn Jacobsen greiðir frá.
34:10 Ætlanir í kommununi: Verjugrót á Bakka. Tórbjørn Jacobsen greiðir frá.
40:25 Ætlanir í kommununi: Vatnverk í Æðuvík. Tórbjørn Jacobsen greiðir frá.
46:30 Ætlanir í kommununi: Fjøruvegurin (vegurin í samband við Eysturoyartunnilin) á Løgtingsfíggjarlógina í 2018. Tórbjørn Jacobsen greiðir frá.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Atlantic Airways skal hava nýggjan stjóra
Atlantic Airways fær nýggjan forstóra í summar. Hetta er greitt nú felagið søkir eftir nýggjum forstjóra í donskum bløðum í dag.
Tað var longu greitt tá núverandi stjóri Jørgen Holme varð settur í starv, at hann bert skuldi verða forstjóri í Atlantic Airways í umleið tvey ár. Í hesum tíðarskeiði skuldi hann standa á odda fyri at fremja broytingar og leggja til rættis nýggja strategiætlan fyri Atlantic Airways.
Sambært starvslýsingini fær nýggi forsjórin til uppgávu at ganga á odda við at gjøgnumføra nýggju strategiina “Atlantic Airways kemur heim” fram til 2018.
Tað er lýsingarfyritøkan 1xPetur, ið hevur gjørt lýsingina.


text:
P/f Løvubetong: Økt byggivirksemi sæst aftur í størri framleiðslu
Tað sæst veruliga aftur hjá P/f Løvubetong, at munandi meira byggivirksemi er í Føroyum, hetta vísir nýggjasti roknskapur felagsins fyr 2014.
Lønarkostnaðurin hjá P/f Løvubetong er hækkaður við 35 prosent og kom uppá 7,2 milljónir krónur tilsamans í 2014. Hetta er samstundis tað mesta av lønarkostnaði til starvsfólk, ið felagið hevur havt síðan tað varð stovnað fyri góðum 30 árum síðani.
Vøksturin í bruttovinningi var eisini stórur. Bruttovinningurin hjá P/f Løvubetong hækkaði við 60 prosent í 2014, og kom uppá góðar 15 milljónir krónur. Hetta er besta árið hjá P/f Løvubetong tá talan er um virksemi og rakstur annars.
Úrslitið var eisini gott, og var ársúrslitið áðrenn skatt 4,3 milljónir krónur. Hetta er ein milljón betri enn árið frammanundan í 2013.
Hesi seinastu árini hevur starvsfólkatalið hjá P/f Løvubetong ligið beint undir 20, men í 2014 fór tað uppum 20 starvsfólk.
Eginognin hjá P/f Løvubetong er nú komin uppá 34 milljónir krónur.
P/f Løvubetong er veitari av nógvum ymiskum tænastum sum betongsøla, sementsøla, kranaleiga og gerð av betongelementum. Fyritøkan liggur á Norðskála, og góða plaseringin ger, at tað er skjótt at koyra út til alt tað føroyska meginøkið, ið telur 85 prosent av føroyska fólkatalinum.
Regin Johannesen er stjóri í P/f Løvubetong, tað hevur hann verið seinastu átta árini.


text:
Tíðindaskriv frá Kvinnufelagasamskipan Føroya Leygardagin var Norðoya Kvinnufelag vertir fyri ársfundinum hjá Kvinnufelagasamskipan Føroya (KSF). Á ársfundinum var samtykt, at arbeiðast skal við pensjónsviðurskiftum hjá kvinnum, millum annað við at skipa fyri kunnandi fundum kring landið. Endamálið við at varpa ljós á hetta er, at gera kvinnur tilvitaðar um sína egnu pensjónsuppsparing, ella vantandi uppsparing. Viðurskifti…
Nevndin í Kvinnufelagnum frøist um, at nýggjasta limafelagið í Kvinnufelagasamskipanini hevur valt at vera vertur fyri ársfundinum í ár. Samstundis vóna vit, at nógvir av limum okkara fara at luttaka á fundinum, ið als ikki bert er fyri nevndarlimir, men fyri allar limir, ið kundu tonkt sær at luttikið. Lýsingin frá KSF er soljóðandi: ÁRSFUNDUR…
Í fjør helt Bergtóra Hanusardóttir eina framløgu um søguna hjá Kvinnufelagnum. Seinni varð hetta skrivað til grein og er nú komin á heimasíðu okkara. Les grein
Á aðalfundi í Mettustovu í kvøld varð nýggj nevnd vald. Bjørg Jacobsen ynskti at halda fram og varð afturvald. Tina K. Jakobsen og Rigmor Dam stillaðu upp og vórðu valdar. Báðar hava verið í nevndini í Kvinnufelagnum fyrr. Turið Holm ynskti at stilla upp aftur sum tiltakslimur, og bæði Birta Biskopstø og Annika A. Gregoriussen ynsktu…


text:
Bygningskunngerðin væl móttikin
vinna20-03-2017 - 21:00 - Jóanis Nielsen
KUNNINGARDAGUR: Góða uppmøtingin í Norðurlandahúsinum fríggjadagin prógvar, at stórur áhugi er fyri at seta seg inn í nýggju reglurnar fyri bygging í Føroyum. Í sambandi við gildiskomuna av Bygningkunngerðini 2017, skipaði Landsverk fyri kunningardegi fyri bæði byggivinnu, avvarðandi myndugleikum og øðrum pørtum, sum ynskja at seta seg inn í nýggju byggireglurnar.
Tann 1. januar kom í gildi nýggj bygningskunngerð fyri Føroyar, BK17, og í hesum sambandi skipaði Landsverk fyri kunningardegi í Skálanum í Norðurlandahúsinum, har umleið 200 fólk høvdu teknað seg til tær fimm framløgurnar, sum vóru á skránni.
Ewald Kjølbro, stjóri á Landsverki, bjóðaði vælkomin og greiddi frá skránni. Síðani fekk Ólavur J. Hansen, løgfrøðiligur ráðgevi á Landsverki, orðið, har hann greiddi frá leiklutinum hjá Landsverki, sum fekk bygningskunngerðina at umsita frá 1. januar. Ólavur J. Hansen kom millum annað inn á, hvat uppgávan at umsita bygningskunngerðina inniber, og hvørjar tænastur Landsverk kann bjóða eitt nú kommunum og øðrum viðkomandi pørtum í hesum sambandi.
Ólavur J. Hansen kom millum annað inn á, hvat uppgávan at umsita bygningskunngerðina ber í sær, og hvørjar tænastur Landsverk kann bjóða eitt nú kommunum og øðrum viðkomandi pørtum í hesum sambandi. Somuleiðis vísti hann á, at øll eru væl komin at leita sær kunning hjá Landsverki viðvíkjandi nýggju bygningsreglunum.
Næsta framløgan, sum Eyðfinn Lenvig, tøknileiðari frá J&K Petersen, helt, snúði seg um, hvat bygningskunngerðin hevur at týða fyri byggivinnuna í Føroyum, hvørji atlit skulu takast, og hvussu kunngerðin fer at merkja føroyska bygging framyvir.
Spátt hevur verið um, at nýggju byggireglurnar kunnu gerast torførar at umsita og virka eftir í praksis, men hendan óttan manaði Eyðfinn Lenvig í jørðina.
- Eg vænti ikki, tað verður nakar sum helst trupulleiki hjá okkum sum byggifyritøku at umsita og liva upp til nýggju reglurnar. Heldur ikki dugi eg at síggja, at tað verður stórvegis dýrari fyri bygging sum heild, at vit nú hava fingið hesar nýggju ásetingingarnar at virka eftir, segði Eyðfinn Lenvig.
Ein av teimum, sum hevur sitið í bólkinum, ið hevur fyrireikað og gjørt uppskot til nýggju byggireglurnar, er Marius Müller, deildarleiðari á Byggi- og umhvørvisdeildini í Tórshavnar kommunu.
Hann greiddi frá, hvussu kommunurnar fara at merkja broytingarnar, og hvussu tær mugu umstilla seg til nýggju krøvini.
Síðani hevði Ragnar K. Mouritsen, sivilverkfrøðingur og stjóri í fyritøkuni, Ram Sp/f, eina framløgu, ið tók støði í kt-forritinum, Be10, sum er ment av SBI (Statens Byggeforskningsinstitut). Talan er um eitt forrit, sum verður nýtt til at rokna út bæði orkukrøv og orkutørv í bygningum.
Ráðgevarafelagið var umboðað av Selmari Nielsen, stjóra og arkitekti í SNA. Selmar Nielsen kunnaði um ætlanirnar hjá feløgunum um í felag at skipa fyri eini røð av viðkomandi skeiðum í hesum árinum, sum gjølla fara at lýsa nøkur av høvuðsevnunum í nýggju bygningskunngerðini. Tey, sum tekna seg og ynskja at luttaka í skeiðunum hjá Byggiharrasamtakinum og Ráðgevarafelagnum, fáa eitt skeiðsprógv og harvið eina váttan fyri at hava lokið eitt ella fleiri av skeiðunum.
Eisini Skeiðsdepilin bjóðar fram skeið í næstum, ið kunnu hjálpa áhugaðum at kom væl frá byrjan við nýggju byggikrøvunum. Heðin Gásadal, lærari á Glasi, kunnaði um innihaldið í skeiðunum, har tað fyrsta tekur støði í nýggju reglunum í bygningskunngerðini, tað næsta snýr seg um orkukarm fyri sethús, meðan tað triðja verður um fyribyrging av fukti, sum er ein stórur trupulleiki í Føroyum.
Samanumtikið kann sigast, at dagurin í Norðurlandahúsinum var væl eydnaður, og hugurin at spyrja inn til nýggju bygningsreglurnar var stórur millum luttakararnar.
Umleið 200 fólk luttóku í kunningardegnum hjá Landsverki um nýggju byggikunngerðina
Ólavur J. Hansen, løgfrøðingur á Landsverki, greiddi frá tilgongdini við bygningskunngerðini, BK17
Eyðfinn Lenvig, tøknileiðari hjá J&K Petersen, sær ongar trupulleikar í at liva upp til byggikunngerðina
Ragnar K. Mouritsen, sivilverkfrøðingur og stjóri í RAM Sp/f, greiddi frá orkuforritinum, Be10


text:
Sambært § 54 í tingskipanini skulu uppskot til løgtingslógir, ríkislógartilmæli og uppskot til samtyktar - fyri at verða viðgjørd - verða framløgd innan 8. mars, tvs. í seinasta lagi týsdagin 7. mars. Sambært § 38 í tingskipanini, skulu hesi uppskot vera formanninum í hendi í seinasta lagi 6. yrkadagin frammanundan.
Landsstýrið latið Løgtinginum 36 uppskot
politikkur01-03-2017 - 09:16 - Jóanis Nielsen
LØGTINGIÐ: Hesa tingsetuna hevur landsstýrið lagt í alt 82 uppskot fyri Løgtingið, nú freistin at lata Løgtinginum uppskot er farin.
Landsstýrið hevur seinastu tveir dagarnar latið Løgtinginum í alt 36 uppskot, nú freistin at lata Løgtinginum uppskot er farin.
Uppskotini eru fjølbroytt og stava frá fleiri stjórnarráðum.
Millum uppskotini, sum landsstýrið hevur latið Løgtinginum, eru:
Uppskot til løgtingslóg um serstakar treytir fyri fiskiskapi eftir makreli, norðhavssild og svartkjafti og botnfiski í Barentshavinum í 2017
Uppskot til løgtingslóg um filmshús
Uppskot til løgtingslóg um húsarhaldsskúlar
Uppskot til løgtingslóg um fiskivinnugrunn
Uppskot til løgtingslóg um djórasjúkur
Uppskot til løgtingslóg um at dagføra ognina Eirargarður 14/16
Hesa tingsetuna hevur landsstýrið lagt í alt 82 uppskot fyri Løgtingið.
Seinasti framløgudagur í Løgtinginum er 7.mars 2017.
Uppskotini, ið landsstýrið hevur latið Løgtinginum, kunnu lesast her


text:
Hetta er vinnandi fotomyndin hjá Bjarna Mohr á summarframsýningini í Norðurlandahúsinum í dag.
Bjarni kallar myndina Svinnandi bygdin, og lýsir hana við hesum orðum:
Fólkatalið í Gásadali minkar, hóast bygdin fekk fast vegasamband í 2005, tá Gásadalstunnilin læt upp. Í dag búgva 13 fólk í Gásadali, í 1987 búðu 20 fólk í bygdini
74 ára gamla Petra Joensen (mitt í myndini) hevur búð í bygdini síðani 1947, tá hon var trý ára gomul. Petra hevur ongar ætlanir um at flyta úr Gásadali.
Til lukku við vinnandi myndin, Bjarni!


text:
16. apríl
16. apríl er dagur 106 í árinum í gregorianska kalendaranum (dagur 107 um skotár er). 259 dagar eru eftir av árinum. Dagurin kallast eisini Magnusarmessa, og tá verður sagt, at ljósu næturnar byrja.
Hendingar[rætta | rætta wikitekst]
- 1915 - Tíðindablaðið Norðlýsið byrjar virksemi sítt.
- 2014 - Ferðmannaskipið Sewol við 476 fólkum umborð sakk 2,7 kilometrar frá Seogeochado-oynni í Suðurkorea. 325 av ferðafólkunum vóru 16-17 áragamlir skúlanæmingar, ið vóru á veg til oynna Jejo-do á eina 4-daga langa skúlaútferð. 150 fólk eru deyð, 152 ferðafólk eru ikki funnin eina viku eftir vanlukkuna og 174 fólk eru bjargaði á lívi.
Føðingar[rætta | rætta wikitekst]
- 1927 - Benadikt XVI, pávi.
- 1940 - Margrethe II, donsk drotning
- 1986 - Epke Zonderland, niðurlendskur ítróttamaður


text:
Mikkjal á Ryggi
Mikkjal Dánjalsson á Ryggi (f. 17. oktober 1879 - d. 20. oktober 1956 í Tórshavn) var lærari búsitandi í Gásadali. Foreldur: Dánjal Pauli Michelsen og Maren Margrethe Petersen (1856-1897). Hann varð føddur í Miðvági. Sum ungur fór hann tveir vetrar til Danmarkar á fólkaháskúla. Hóast hann ikki var læraralærdur, starvaðist hann í mong ár sum lærari. Hann var virkin í politikki, bæði í sóknarstýrinum og í løgtinginum, har hann umboðaði Sjálvstýrisflokkin í 1920-árunum.
Rithøvundastarv hansara fevndi millum annað um yrkingar, sálmaskaldskap, bygdarsøgu og skúlabøkur. Hann var okkara ídnasta sálmaskald. Hann skrivaði fyrstu føroysku bygdarsøguna. Hann lýsti arbeiðslívið bæði á sjógvi og landi. Hansara tokki til náttúruna sást aftur í skúlabókum um dýra og fuglalívið – umframt í hansara landalæru og í sálmum hansara og sangum yvirhøvur. Yrkingin "Lítla hara" stóð í savninum „Yrkingar,“ sum kom út í 1954.
Álitisstørv[rætta | rætta wikitekst]
- 1924 - 1928 Løgtingslimur (Sjálvstýrisflokkurin).
- 1930 - 1934 formaður í Føroya Lærarafelag.
Útgivið[rætta | rætta wikitekst]
- 1926 - Landalæra I (saman við A. Thomsen).
- 1935 - Dýralæra I.
- 1940 - Miðvinga søga.
- 1951 - Fuglabókin.
- 1954 - Yrkingar.
Kelda[rætta | rætta wikitekst]
- Løgtingið 150 - Hátíðarrit. Tórshavn 2002, Bind 2, s. 345 (PDF-Download)
- Føroyskir Sangtekstir


text:
Eitt vindeyga er
ikki bara eitt vindeyga. Eitt vindeyga skal passa inn í heildina og skapa
balansu – samstundis sum tað passar til byggistílin.
Tað rætta vindeyga gevur húsinum sjarmu. Vindeyguni skulu passa til tín byggistíl.
Annaðhvørt um tað skal vera tunnir karmar ella breiðir karmar, so finna vit eina loysn.
Tú hevur møguleika at velja millum hesar 10 standardfarvurnar.
Trævindeyguni frá
Vind eru serstøk tá tað kemur til inniklima og umhvørvi.
Øll framleiðslan og fyrireikingararbeiði verður gjørt við atliti til til umhvørvisvinarligar loysnir – m.a ein 2ØKO skipan til yvirflatubehandling av trænum.
Framtíðartryggjaðar orkuloysnir
Trævindeyguni frá Vind eru framleidd soleiðis at øll núverandi og væntandi framtíðar orkukrøv vera uppnátt. Hetta vil viðføra, at vindeyguni vilja føra til at orkunýstlan ið húsunum vil minka. Sum standard, so vera trævindeyguni veitt við 2 lagaðum orkurútum við hitakanti. Eisini ber til at velja 3 lagaðar orkurútar við hitakanti. Hitakanturin isolerar rútin maksimal, soleiðis at hitatapið gerst minimalt.
Í øllum
træ-vindeygum frá Vind fart tú orkusparandi lágorkurútar við sum standard.
Lágorkurútarnir hava tvey løg av glasi, harav tað eina hevur eitt serstakt lag
omanyvir – ein sokallaðan lágorku film. Hesin tunni ósjónligi filmurin letur
sól og sólhita at koma inn, og forðar samstundis hitanum frá rúmupphitingini í
at koma út. Opningina í millum tey tvey løgini av glasi hava vit fylt við
argon, heldur enn vanligar luft. Argon hjálpir við at tryggja, at tú missir so
lítið av hita sum gjørligt.
3 lagað glas
Ynskir tú eina enn betri isolering, so eru vindeygu við 3 lagaðum glasi tað rætta fyri teg. Við 3 lagað glas og heitum kanti isolerar rúturin betri, soleiðis at hita tapið verður minimera.
Træ vindeyguni frá
Vind eru yvirflatubehandlaði, og krevja tískil minimalt viðlíkahaldsarbeiði.
Ein dropi av olju til smyjing av hongslum og nakað av sápu og svampi til træverkið av og á er alt tað viðlíkahald sum krevst, fyri at fáa longt livitíðina.
Træ vindeyguni
frá Vind eru umfataði av DVV (Dansk Vindues Verifikation), og yvirheldir allar
treytir ið DVV ásetur.
Vindeyguni eru eisini CE-góðkend sum prógv fyri at vindeyguni uppfylla tey krøv ES setur innan byggivinnuna.
Tá vindeyguni eru umfataði av DVV garanti, eru vindeyguni eisini umfataði av 5 ára garanti, sum okkara veitari hareftir hevur longt við 5 árum eyka, soleiðis at Vind kann tryggja eitt 10 ára garanti uppá síni trævindeyguni.


text:
Á myndini eru Pekka Tuominen, Susanne Broman, Lars Midtiby, Tóra við Keldu, Pirkko Mahlamäki, Ellen Calmon, Lilja Þórgeirsdóttir, Janus Tarp og Ása Olsen.
Í dag 1. november, hevur MBF verið á HNR fundi, sum er fundur millum norðurlendsku meginfeløgini. Á fundi vóru umboð úr Íslandi, Svøríki, Álandi, Danmark, Finnlandi og Føroyum.
Hesin fundurin var serstakur, tí hann var seinasti fundur við finskum formansskapi. Frá 1. januar 2017 hevur Føroyar formansskapin, og tað er ein spennandi avbjóðing fyri MBF.
Stig Langvad var gestarøðari og setti orð á, hvussu londini kunnu arbeiða við ST nevndini, sum hann sjálvur er limur í. Eini 168 lond hava í dag sett ST sáttmálan um rættindi teirra, ið bera brek í verk, og seinastu londini eru Finnland og Ísland. Ein av avgjørdu avbjóðingunum hjá teimum londunum, ið enn ikki hava sett ST sáttmálan í verk er, at tey hava ongan møguleika at klaga til ST nevndina, og nevndin hevur tá heldur ikki møguleika at fara inn í hesi londini at gera kanningar.
Londini, sum seta í verk ST sáttmálan, skulu eisni hugsa um at seta tillægsprotokollina í verk. Hetta gjørdi Føroyar í 2015. Hon ger ein grundleggjandi mun, tí gjøgnum tillægsprotokollina kunnu borgarar sjálvir senda klagur inn.
Eisini vísti Langvad á, at mannarættindi í dag eru undir hørðum trýsti. Vert er tí at hava í huga, at sáttmálar um mannarættindi eru kontekstuellir, og tí er vandamikið at fara inn í sáttmálan at broyta tað, sum stendur skrivað. Tað eru fleiri, sum hava ynskt, at ST sáttmálin verður tillagaður til samfelagið í dag. Tað er tó sera avbjóðandi at gera broytingar, tí londini eru ógvuliga ymisk – bæði fíggjarliga og í stødd. Langvad helt avgjørt, at tað t.d. onganntíð kann vera eitt eindømi, sum ger, at rættingar verða gjørdar í sáttmálanum. Neyðugt er heldur, at fara inn í einstøku sakina og hugsa, hvussu er heildarmyndin, t.d. fíggjarligu viðurskiftini í landinum, sum talan er um og gera eina einstaka niðurstøðu, sum er passandi í ávísu støðuni.
"Norden rundt" er fastur táttur á skránni, har vit hoyra, hvussu gongur hjá hinum norðurlondunum á brekøkinum. Finnland og Ísland fegnast um íverksetan av ST sáttmálanum. Meginfeløgini eru øll virkin í heimlandi teirra, og avbjóðingarnar innan brekøkið eru sera líkar, hóast londini eru ymisk.


text:
Á Torginum - Upplestur: "Sornhúsfólkini" - Tala: Petur W. Háberg "Innanfyri ella uttanfyri"
EvR Sending
Prát við Aimé Jacobsen, borgarstjóra í Sørvágs Kommunu
- Ljóðbrot úr sendingini "Metis"
Prát við Svend Højgaard
- Ljóðbrot úr sendingini "Metis"
Brúgvin 76 - 22. jan. 2018
Sending um Runavíkar Kommunu: Eysturoyartunnilin, Roysnið í Reykjavík og nýggjur bókavørður við Løkin.
Kelduvaðið - Tala: Kári Kjelnæs “Røddin í oyðimørkini.” Orðið: "Jesus er Gud"
EvR Sending
Trump heldur fram sína sigursgongd
Heimsins vinstrahallu siga, at Trump ætlar kjarnorkukríggj móti Norðurkorea. Ístaðin hevur verið semingsfundur (fyrsti í 2 ár) mi…
Ísraelar og palestinar - sum dagur og nátt
Ein amerikanskur professari og rithøvundur, George Gilder, hevur m.a. bøkur skrivað eina serliga áhugaverda, ið hann kallar 'The I…
Suðuramerika: Krypto-gjaldoyra, lekkur borgarstjóri og ævigur forseti
Suðuramerika hevði ein fúlan søguligan arv at bera, longu áðrenn Frans pávi kom omaná, jesuittur, kommunistteologur, PLO-elskari o…
Italska mafian flutt norður um Alpurnar til Týsklands
Kriminalitetur sum so mangt annað ónt leypur á har, ið garðurin er lægstur.
"Kom á 2069" - Sending 22
Sending um sjóvinnuna. Prátað verður við Sámal Debes umborð útróðrarbátin Gordrúgvan, Magnus Johansen umborð snellubátin Karlamag…
Tvístøða kjaksending 24 - Lán til uttanlandaferðir
Spurningur: "Ein føroyskur banki er farin at læna pengar út, soleiðis at fólk, ið ikki hava ráð at ferðast, kunnu lána sær pengar.…
Tvístøða kjaksending 24 - Eingin skúlating longur
Spurningur: "Dóttir mín er 13 ára gomul og gongur í 7. flokki. Fyrr hevði hon nærum hvønn dag skúlating at gera heima. Men nú hevu…
Tvístøða kjaksending 24 - Listafólkalønir
Spurningur: "Mentamálaráðið kunngjørdi áðrenn jól, at tey fara at lata listafólkalønir, tvs. fasta løn í minst trý ár (og upp til…
Tvístøða kjaksending 24 - Øll sendingin
Kjaksending við Hera Joensen, Sunnevu Mohr og Arna Zachariassen. Tóri Højgaard er vertur.
Prát við Jørgen Niclasen
- Ljóðbrot úr sendingini "Andøvsløtan"
"Týðandi kunngerðir mangla í fiskivinnunýskipanini!" Stefan í Skorini greiðir frá
- Ljóðbrot úr sendingini "Metis"
Samrøða: Óluva í Gong, forkvinna í Felagið Føroyskir Sjúkrarøktarfrøðingar, um lønarsamráðingarnar
- Ljóðbrot úr sendingini "Metis"
Prát við íslendaran Gísli Reynisson, um heimasíðuna Aflafrettir, ein heimasíða við avreiðingartølum hjá norskum, føroyskum og íslendskum skipum.
- Ljóðbrot úr sendingini "Metis"
Á Torginum - Upplestur: "Sornhúsfólkini" - Tala: Brynleif Hansen "Hvønn skulu vit fara til?"
EvR Sending
Brúgvin 75 - 15. jan. 2018
Sending um Runavíkar Kommunu: Trý tiltøk í Løkshøll, "Univers på vers", stuðulstiltak fyri Mercy Ships og sjónleikurin 'Allo 'Allo…
Tony Blair ávarar ímóti tilflytarum, ið hann sjálvur fylti Bretland við
Langt síðan vit hoyrdu frá Tony Blair, bretska forsætisráðharranum frá 1997 – 2007, ið megnaði at vinna fyrsta valið fyri Labour í…
CO2 fríur París
Fyri at yvirganga seg sjálvan í “reinleika” hevur býráðið í “æviga staðnum”, París kunngjørt, at tað bannar dieselbilum longu frá…
Brasilski formaðurin í OL nevndini í varðhaldi fyri mutur
Katólska Suðuramerika er tiltikið fyri lágan moral, ikki minst Brazil, har tríggir forsetar eru ákærdir og tveir dømdir. Miljónirn…
Fraklendingar ikki sum onnur, men sær sjálvum líkir
Meðan USA rívur klæðini av sær í pátiknari sjálvransakan um lættlevnað líka frá móruni í Hollywood til sjálvútnevndar hypermoralis…
Færri svørt arbeiðsleys undir Trump enn nakrantíð fyrr í USA
Almenn amerikansk hagtøl streyma inn longu fyrstu dagarnar í januar, og tey vísa uttan undantak stór framstig, eftir at USA slapp…
Samband
Postboks 226
FO-600 Saltangará


text:
Svimjisamband Føroya var herfyri vertur fyri árliga fundinum hjá Nordic Life Saving Group, og valdi tá heldur serstakt at hava fundin í Koltri. Hetta var fyrstu ferð at ein slík ráðstevna hevur verið fyriskipað í Koltri, og gjørdist tað ein ógloymandi túrur hjá øllum luttakarum.
Continue reading →
Starvsnevnd SSF ásetti í august kravtíðirnar til NJM, NM og EMS 2017, sum lýst í viðfesta skrivi. Norðurlendska Meistarastevnan og JuniorMeistarastevnan verður í Reykjavík í Íslandi hin 1. til 3. desember 2017, meðan EvropaMeistastevnan á Stuttgeil verður í Keypmannahavn í Danmark hin 13. til 17. desember 2017.
Aðalfundur í Svimjisambandi Føroya verður í ÍSF-húsinum leygardagin hin 7. oktober 2017 frá kl 13:00.
Skrá sambært lóg SSF. Svimjisamband Føroya.
Svimjisamband Føroya skipaði í gjár fyri kalendarafundi í Havn, við luttøku av øllum feløgum umframt sjálvsagt SSF. Á skránni var tilrættisleggjan av kalendaranum fyri svimjiárið 2017-2018, har størstu broytingar eru at FM á stuttgeil nú er í november, og at vit ætla at hava svimjistevnur á Tvøroyri og í Kollafirði.
Continue reading →
Her eru úrslit og hagtøl frá Norðurlendsku Meistarastevnuni fyri Ung 2017, nú í vikuskiftinum, sum Svimjisamband Føroya skipaði fyri saman við góðum kreftum úr Suðuroyar Svimjifelag, Vági, Suðuroynni og Føroyum og føroysk svimjingini sum heild.
Continue reading →
Posted in Kapping
|
Tagged NMU 2017
|
Hetta vikuskiftið verður stór altjóða svimjistevna í Føroyum, nú Svimjisamband Føroya fyri fyrstu ferð nakrantíð kann skipa fyri Norðurlendsku Meistarastevnuni fyri Ung, á langgeil í Páls Høll í Vági. Tilsamans eru tey 98 svimjarar úr 6 londum, sum fara í luttaka í 32 kappingum.
Continue reading →
Posted in Kapping
|
Tagged NMU 2017
|


text:
ÍF liðið hevur ikki havt eydnuna við sær teir seinastu dystirnar, og tí varð eitt krav, at liðið vann í dag á EB/Streymi. Men havandi í huga, at dysturin skuldi leikast við Margáir, so vísa hagtølini okkum, at striltið hevur gingið hjá ÍF liðnum at vunnið við Margáir.
Dysturin ta fyrstu løtuna var ógvuliga tamur.
ÍF liðið hevði bóltin meira tað fyrsta korterið, og einstakar kjansir spældu teir seg til, men uttan at fáa bóltin í netið.…
Synd at siga at futtur var í liðunum, og satt at siga var fyri hálvleikur ikki serliga undirhaldandi og spennandi.
So skjótt seinni hálvleikur byrjaði sást týðuliga, at nógv meira futtur var í ÍF- leikararunum, og samanspælið riggaði munandi betur nú enn í fyrra hálvleiki.
Ein leikari, ið gjørdi veruliga vart við seg í dag, var Jann Ellingsgaard, ið dugdi meistarliga væl at fara úr í vinstru síðu, fyri síðani at leggja bóltin inn fyri málið.
Og tá ið Andy Olsen kom inn, ið er ein álopsleikari burtuav, so vórðu mong góð álop móti EB/Streyma málinum.
Fyrsta málið gjørdi Andy, ið fekk ein bólt inn fyri málið frá Ari, og tað eydnaðist at smekka bóltin í meskarnar til støðuna 1 – 0. Eitt gott mál.
Álopini gjørdust alsamt fleiri móti EB/Streyma málinum, og EB/Streyma liðið megnaði ikki at steðga fuglfirðingum.
Næsta málið gjørdi Clayton, ið hevði ein avbera góðan dyst í dag. Bólturin varð skotin inn fyri, har Clayton stóð, og hann setti bóltin trygt í netið ti støðuna 2 – 0.
ÍF – liðið sat nú á dystinum, og EB/Streymur vístu ikki nógv.
Móti endandum á dystinum eydnaðist Laval at seta bóltin í málið til endaliga úrslitið 3 – 0.
Eb/Streymur megnaði í seinasta minutti av leiktíðini at byggja eitt gott álop upp, men tíverri fyri teir, fór skotið í stongina og so útaftur. Í málið vildi bólturin ikki.
Hesi trý stigini hjá ÍF eru kærkomin og vístu okkum, at tá leikararnir stríðast av øllum alvi, so megna teir uppgávuna.
Sama stríðsvilja fer liðið at vísa okkum, tá ið tað møtir Víkingi í Fløtugerði í Fuglafirði komandi sunnudag.
Drívið á !
Signar


text:
Íslendsk skrá á mentanarnátt
Sluppin Westward Ho sum sigldi til Íslands í síðstu viku, luttók í Hátíð Hafsins og íslendska sjómannadegnum, er nú á veg aftur til Føroya. Ferðin er í sambandi við sáttmála millum Tórshavnar Kommunu og Faxaflóahafnir, sum byggir á samstarvi innan menntan og ferðavinnu. Skipsmanningin telur átta føroyingar og átta íslendingar.
Íslandsskráin byrjar kl. 18:00 fríggjadagin 8. juni, sum er mentanarnátt í Tórshavn. Tá borðreiðir kokkurin Árni Þór Árnórsson við grillaðum íslendskum lambskjøti uttan fyri Öström. Kendi tónleikarin KK (Kristján Kristjánsson) fer at framføra í Mullers Pakkhúsi kl. 21.


text:
Tróndur Arge 02.01.2018 (16:01)
Barcelona aftur eftir Coutinho
Í gjár lat flytingarvindeygað upp aftur og søgurnar um Philippe Coutinho og FC Barcelona halda fram. Í summar vildi brasilski bóltsnillingurin sleppa til FC Barcelona, men Liverpool segði nei, hóast eitt boð á áleið eina milliard krónur.
Ein púra óhugsandi upphædd fyri ein spælara, fyri bara einum ári síðani, men treytirnar eru broyttar, eftir Paris Saint-Germain keypti Neymar fyri áleið 1,6 milliard krónur frá FC Barcelona í summar.
Spanskir miðlar sum Mundo Deportivo og AS Sport skriva, at FC Barcelona aftur í hesum flytingarvindeyganum hevur Philippe Coutinho sum hægstu raðfesting. Boðið skal liggjum 830 milliónir krónur í útgjaldi, og upp til 300 milliónir krónur, alt eftir hvussu væl hann klárar seg.
Coutinho "skaddur"
Kendi viðmerkjarin hjá millum annað Sky Sports, Guillem Balague, sigur í viðmerking, at hann væntar ikki at Philippe Coutinho hevur eina framtíð á Anfield. Spurningurin er bara um skiftið verður í vetur ella í summar.
Millum annað verður víst á, at Philippe Coutinho í løtuni er skaddur og ikki fær spælt. Í summar var hann eisini skaddur, tá Liverpool byrjaði kappingarárið, men kláraði at spæla fyri brasilska landsliðið um somu tíð. Eisini verður sagt, at Liverpool hevur bjóðað honum at verða liðskipari og fáa lønarhækkan.
Liverpool hevur í hesum flytingarvindeyganum keypt Virgil van Dijk frá Southampton. Hann kostaði 630 milliónir krónur, sum er met fyri ein verjuspælara. Spurningurin er so, um Liverpool allatíð hevur roknað við, at sølan av Philippe Coutinho skuldi fíggja keypið av miðverjanum.
Flytingarvingeygað er opið í ein mánað. Millum annað hevur Atletico Madrid nú alment keypt Diego Costa, sum aftur kann spæla fyri høvðusstaðarliðið í Spania, har hann spældi, áðrenn hann skifti til Chelsea.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tað er breið semja millum ES londini um, at Estland skal yvirtaka hálvárs formansskapin, sum Stóra Bretland skuldi sita við aðru hálvu av 2017. Tað sigur talsmaðurin hjá Donald Tusk, ES formanni.
Tað er ikki endaliga avgjørt enn millum limalondini, men tað verður vónandi skjott, sigur talsmaðurin sambært tíðindastovuni Ritzau.
Formansskapurin skiftir millum limalondini hvørt hálva ár og ætlanin er møguliga at flyta uppruna raðfylgjuna eitt hálvt ár fram.
Theresa May, forsætismálaráðharri í Bretlandi, segði týsdagin, at bretar ikki fara at taka yvir formansskapin í 2017. Hetta kom ikki óvæntað eftir Brexit atkvøðuna 23. juni.